เกียรติ กิจเจริญ

เกียรติ กิจเจริญ ชื่อเล่น กิ๊ก (เกิด 22 กันยายน พ.ศ. 2506) เป็นนักแสดงและพิธีกรชาวไทย

**ประวัติ**
เกียรติ กิจเจริญ ชื่อเล่น กิ๊ก เกิดเมื่อวันที่ 22 กันยายน พ.ศ. 2506 ในครอบครัวที่นับถือศาสนาคริสต์นิกายโรมันคาทอลิกและมีเชื้อสายจีน​ เป็นบุตรของคุณแม่สุชาดา และคุณพ่อประวิช กิจเจริญ (เสียชีวิตแล้วทั้งคู่) มีพี่น้องได้แก่ กฤษณ์ (บ๊อบบี้), กบ , กันทิมา (กุ้ง) , กรณ์ (แก้ว) มีศักดิ์เป็นน้าของ เก๋ บุญพิทักษ์ จิตต์กระจ่าง สำเร็จการศึกษาชั้นมัธยมศึกษาตอนต้นจากโรงเรียนเซนต์ดอมินิก รุ่นที่ 13 และชั้นมัธยมศึกษาตอนปลายจากโรงเรียนเตรียมอุดมศึกษา สำเร็จการศึกษาระดับปริญญาตรี จากคณะสถาปัตยกรรมศาสตร์ ภาควิชาภูมิสถาปัตยกรรม จุฬาลงกรณ์มหาวิทยาลัย รุ่น 49 ปีเข้า 2524 หรือที่รู้จักกันในชื่อว่า  รุ่นสนิมน้อยฯ
เกียรติ กิจเจริญ สมรสกับ กนกวรรณ กิจเจริญ (อี๊ด) มีบุตรชาย 1 คน ชื่อ กานต์ กิจเจริญ (เอิร์ธ)

**วงการบันเทิง**
ขณะศึกษาอยู่นั้น เกียรติได้เข้าร่วมแสดงรายการโทรทัศน์ ซึ่งเป็นรายการประเภทวาไรตี้เฮฮาของรุ่นพี่กลุ่มสถาปัตย์จุฬาฯ ในนาม "กลุ่มซูโม่สำอาง" ชื่อรายการว่า "เพชฌฆาตความเครียด" ด้วยความโด่งดังของรายการที่ไม่เหมือนใคร ทำให้เริ่มมีคนรู้จักตนเองในนาม ซูโม่กิ๊ก นับแต่นั้นเป็นต้นมา
หลังจากนั้น เกียรติได้เข้าทำงานที่บริษัทแกรมมี่ และเป็นพิธีกรรายการต่าง ๆ ควบคู่ไปกับการแสดงภาพยนตร์แนว Comedy เช่น "กลิ่นสีและกาวแป้ง" "บุญชู ผู้น่ารัก" "บ้านผีปอบ" และยังได้รับบทพระเอกเต็มตัวในเรื่อง ผลุบโผล่ และ ฉลุยโครงการ 2 ต่อมาได้รับตำแหน่งเป็นผู้จัดการฝ่ายผลิตให้กับบริษัท เวิร์คพอยท์ เอ็นเทอร์เทนเมนท์ จำกัด (มหาชน) และยังเป็นพิธีกรให้กับทางบริษัทอีกด้วย เช่น เวทีทอง, กามเทพผิดคิว และ ระเบิดเถิดเทิง
ในช่วงปลายปี พ.ศ. 2539 เกียรติได้ร่วมหุ้นกับ "ติ๊ก กลิ่นสี" พิธีกรและนักแสดงตลกชื่อดัง เปิดบริษัทของตัวเองในชื่อ "ทริปเปิ้ล ทู" ผลิดรายการโทรทัศน์หลากหลายรายการ หลากหลายแนว และนำไปออกอากาศหลากหลายช่อง เช่น แสบคูณสอง , จารบีสีชมพู , จารบีปีเสือ , รักกันสนั่นเมือง , เกมพันหน้า , กิ๊กกะไบท์ , ยุทธการบันเทิง ฯลฯ โดยเริ่มผลิตรายการและออกอากาศครั้งแรกในเดือนกุมภาพันธ์ 2540 ซึ่งรายการโทรทัศน์ของ ทริปเปิ้ล ทู นั้น ส่วนใหญ่จะออกอากาศให้กับทางสถานีโทรทัศน์สีกองทัพบกช่อง 7 โดยเฉพาะตั้งแต่ปี 2541 ที่รายการแสบคูณสองได้ออกอากาศทางช่อง 3 เป็นเทปสุดท้ายเมื่อวันที่ 28 สิงหาคม 2541 และได้ย้ายมาออกอากาศทางช่อง 7 ตั้งแต่วันที่ 3 กันยายน ในปีเดียวกัน อีกทั้งยังเป็นผู้จัดละครให้กับช่อง 7 อีกด้วย โดยสร้างพล็อตเรื่องและกำกับการแสดงด้วยตนเอง ซึ่งถือเป็นการกำกับละครครั้งแรกในชีวิตของเกียรติอีกด้วย โดยละครเรื่องแรกที่เกียรติรับหน้าที่กำกับ คือ "ตลาด โรงเจ ลิเก ความรัก" 
ในปี 2551 "ทริปเปิ้ล ทู" ผลิตรายการที่เกี่ยวกับปัญหาสุขภาพและระบบต่าง ๆ ในร่างกาย ในชื่อ "ตะลุยโรงหมอ" ทางโมเดิร์นไนน์ทีวี ออกอากาศตั้งแต่ 20 มกราคม ถึง 7 ธันวาคม 2551 ต่อมาเปลี่ยนชื่อรายการเป็น "ชิดหมอ" พร้อมทั้งย้ายมาออกอากาศทางช่อง 7  ออกอากาศตั้งแต่ 4 มกราคม ถึง 1 พฤศจิกายน 2552 และอีก 1 รายการ คือ "กลมกิ๊ก" ทาง ททบ. 5 ซึ่งเป็นรายการแรกที่ครอบครัวกิจเจริญได้มีส่วนร่วมด้วยกัน โดยรับหน้าที่เป็นพิธีกรเปรียบเสมือนเจ้าบ้านที่คอยดูแลแขกรับเชิญในแต่ละสัปดาห์ ส่วนงานด้านกำกับการแสดงภาพยนตร์ ได้กำกับภาพยนตร์เรื่อง บุญชู จะอยู่ในใจเสมอ ในปี พ.ศ. 2553 และยังร่วมแสดงอีกเช่นเคย ในบทบาทของ "หยอย"

**ผลงาน**

**ผลงานภาพยนตร์**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางช่อง 8- ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์

**พิธีกรรายการโทรทัศน์**
 รายการโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- รายการโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก- รายการโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- รายการโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 9- รายการโทรทัศน์ทั้งหมดด้านล่างนี้ออกอากาศทางช่องเวิร์คพอยท์- รายการโทรทัศน์ทั้งหมดด้านล่างนี้ออกอากาศทางสถานีโทรทัศน์ไอทีวี

**ผลงานอื่นๆ**

**คอนเสิร์ต**
 ละคอนเสิร์ต ครบเด็กสร้างบ้าน (13 - 14 สิงหาคม 2548) เป็นคอนเสิร์ตที่จัดขึ้นโดยศิษย์เก่าคณะสถาปัตยกรรมศาสตร์ จุฬาลงกรณ์มหาวิทยาลัย- คอนเสิร์ต เหตุเกิดที่...เฉลียง (30 มิถุนายน 2550)- คอนเสิร์ต สวิงสวาย แบบเขา (Swing Survive Concert) (5 มิถุนายน 2553)- คอนเสิร์ต ทำให้หมา หาให้แมว (5 กรกฎาคม 2560)- คอนเสิร์ต ครบเด็กสร้างบ้าน ตอน ANTI-AGING (26 พฤษภาคม 2562)

**เพลง**

**เพลงร่วมกับศิลปินคนอื่น**
 We Are The World (ทุกคนเป็นโลก) (2531)- พลังแผ่นดิน V.2 (ตุลาคม 2560) - จัดทำขึ้นเพื่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

**หนังสือ**
 นี่แหละเกียรติ...นี่แหละกิ๊ก (2547)

**ผลงานกำกับการแสดง**

**ละครโทรทัศน์**

**ภาพยนตร์**
 ขอชื่อสุธีสามสี่ชาติ (2532)- บุญชู จะอยู่ในใจเสมอ (2553)

**มิวสิควีดีโอ**
 5 ย. + 5 ก. - ธนิศร์-เทียรี่-อำนาจ (2532)

**บทภาพยนตร์**
 บุญชู 2 น้องใหม่ (2532)- ขอชื่อสุธีสามสี่ชาติ (2532)- บุญชู 5 เนื้อหอม (2533)- บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)- บุญชู 7 รักเธอคนเดียวตลอดกาลใครอย่าแตะ (2536)

**รางวัล**
 รางวัลเมขลา สาขาผู้ดำเนินรายการชายดีเด่นจากรายการ "กามเทพผิดคิว" ปี พ.ศ. 2537- รางวัลจากรายการ "ครอบครัวประชาธิปไตย" โดยสำนักงานส่งเสริมเอกลักษณ์ของชาติ สำนักเลขาธิการนายกรัฐมนตรี ปี พ.ศ. 2543- รางวัลไนน์เอ็นเตอร์เทน อวอร์ดส์ ครั้งที่ 3 สาขาครอบครัวแห่งปี

**อ้างอิง**

**แหล่งข้อมูลอื่น**
 00457
หมวดหมู่:ชาวไทยเชื้อสายจีน
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักแสดงชายชาวไทย
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร